CELEX: 32007R0411
Language: mt
Date: 2007-04-17 00:00:00
Title: Regolament tal-Kummissjoni (KE) Nru 411/2007 tas- 17 ta' April 2007 li jemenda r-Regolament tal-Kummissjoni (KE) Nru 795/2004 li jippreskrivi regoli dettaljati għall-implimentazzjoni ta' l-iskema ta' ħlas waħdieni li hemm provvediment dwaru fir-Regolament tal-Kunsill (KE) Nru 1782/2003 li jistabbilixxi regoli komuni għal sistemi ta' sostenn dirett taħt il-politika agrikola komuni u li jistabbilixxi ċerti skemi ta' sostenn għall-bdiewa

982               MT              Il-Ġurnal Uffiċjali ta’ l-Unjoni Ewropea                     5.12.2008

32007R0411

18.4.2007                     IL-ĠURNAL UFFIĊJALI TA’ L-UNJONI EWROPEA                            L 101/3

                 REGOLAMENT TAL-KUMMISSJONI (KE) Nru 411/2007

                                        tas-17 ta’ April 2007

   li jemenda r-Regolament tal-Kummissjoni (KE) Nru 795/2004 li jippreskrivi regoli
 dettaljati għall-implimentazzjoni ta' l-iskema ta' ħlas waħdieni li hemm provvediment
dwaru fir-Regolament tal-Kunsill (KE) Nru 1782/2003 li jistabbilixxi regoli komuni għal
sistemi ta' sostenn dirett taħt il-politika agrikola komuni u li jistabbilixxi ċerti skemi ta'
                                    sostenn għall-bdiewa

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KE) Nru 1782/2003 tad-29 ta' Settembru 2003
li jistabbilixxi regoli komuni għal skemi diretti ta’ appoġġ fi ħdan il-politika agrikola komuni
u li jistabbilixxi ċerti skemi ta’ appoġġ għall-bdiewa u li jemenda r-Regolamenti (KEE)
Nru 2019/93, (KE) Nru 1452/2001, (KE) Nru 1453/2001, (KE) Nru 1454/2001, (KE)
Nru 1868/94, (KE) Nru 1251/1999, (KE) Nru 1254/1999, (KE) Nru 1673/2000, (KEE)
Nru 2358/71 u (KE) Nru 2529/20011, u b'mod partikolari l-Artikolu 145 (c), (d) u (d)c) tiegħu

Billi:

(1)      Ir-Regolament tal-Kummissjoni (KE) Nru 795/20042 jintroduċi regoli għall-
         implimentazzjoni ta' l-iskema ta' ħlas waħdieni sa mill-2005.

(2)      Ir-Regolament (KE) Nru 1782/2003 kif emendat bir-Regolament (KE) Nru 2013/2006
         jiddefinixxi r-regoli għall-appoġġ diżakkoppjat u l-integrazzjoni ta’ l-appoġġ għall-
         banana fl-iskema ta’ ħlas waħdieni Għandhom għalhekk jiġu adottati r-regoli
         ddettaljati relatati. Dawk ir-regoli ddettaljati għandhom isegwu l-istess linji bħal dawk
         stabbiliti diġà fir-Regolament (KE) Nru 795/2004 fir-rigward taż-żejt taż-żebbuġa, it-
         tabakk, il-qoton, il-ħops, il-pitravi, il-kannamiela u ċ-ċikwejra.

(3)      Skond l-Artikolu 70(1)(b) tar-Regolament (KE) Nru 1782/2003, Spanja, Franza u l-
         Portugall ddeċidew li jeskludu l-pagamenti diretti li jingħataw lill-bdiewa fir-reġjuni l-

1
         ĠU L 270, 21.10.2003, p. 1. Ir-Regolament kif emendat l-aħħar bir-Regolament (KE) Nru. 2013/2006
         (ĠU L 384, 29.12.2006, p. 13).
2
         ĠU L 141, 30.4.2004, p. 1. Ir-Regolament kif l-aħħar emendat bir-Regolament (KE) Nru 373//2007
         (ĠU L 92, 3.4.2007, p. 13).
 ---pagebreak--- 5.12.2008          MT             Il-Ġurnal Uffiċjali ta’ l-Unjoni Ewropea                   983

       iktar remoti mill-iskema tal-ħlas waħdieni. Għaldaqstant, ir-regoli għall-integrazzjoni
       ta' l-appoġġ finanzjarju għall-banana fl-iskema ta' ħlas waħdieni ma japplikax għal
       reġjuni bħal dawn.

       Artikolu 21 tar-Regolament (KE) Nru 795/2004 jipprovdi għar-regoli ddettaljati għall-
       bdiewa li jkunu għamlu investimenti fil-kapaċità ta' produzzjoni jew li krew pakketti
       fit-tul. Dawk id-dispożizzjonijiet jeħtieġu li jiġu adattati sabiex titqies is-sitwazzjoni
       partikolari tal-bdiewa fis-settur tal-banana li għamlu investimenti bħal dawn jew daħlu
       għal kuntratti ta' kiri fit-tul qabel id-dħul fis-seħħ tar-Regolament (KE)
       Nru 2013/2006.

(4)    L-integrazzjoni ta' l-ammonti ta' referenza tal-banana fi skema ta' ħlas waħdieni ġiet
       deċiża bir-Regolament (KE) Nru 2013/2006. L-Istati Membri għalhekk għandhom
       limiti ta' żmien qosra ħafna biex jieħdu l-passi meħtieġa biex jikkonformaw ma' dik l-
       integrazzjoni. Għandhom jittieħdu miżuri biex tkun żgurata t-tranżizzjoni bla xkiel
       mill-iskema preċedenti ta' għajnuna finanzjarja għall-banana għal skema ta' ħlas
       waħdieni. B'mod partikolari, għandu jkun żgurat li l-bdiewa jistgħu jagħmlu użu mid-
       drittijiet tagħhom fi ħdan limiti ta' żmien raġjonevoli. Meta dik il-possibilità tiġi
       mhedda, l-Istati Membri għandhom ikollhom jipprovdu għal titwil tal-limiti ta' żmien
       għall-applikazzjoni stabbiliti fir-Regolament (KE) Nru 1782/2003.

(5)    Skond l-Artikolu 42(1) tar-Regolament (KE) Nru 1782/2003, ir-riżerva nazzjonali
       għandha terġà tiġi kkostitwita bi tnaqqis ta' persentaġġ lineari ta' l-ammonti kollha ta'
       referenza. Għandhom jiġu stabbiliti regoli biex jikkjarifikaw kif għandhom jipproċedu
       l-Istati Membri li diġà applikaw għall-iskema ta' ħlas waħdieni fl-2005 u l-2006 fir-
       rigward ta' l-integrazzjoni għall-ammont ta' referenza għall-banana fir-riforniment tar-
       riżerva nazzjonali.

(6)    Ir-regoli speċifiċi previsti fl-Artikoli 48c u 48d tar-Regolament (KE) Nru 795/2004
       jeħtieġu li jiġu adattati biex jinkludu s-settur tal-banana fl-iskema tal-ħlas waħdieni.

(7)    Ir-Regolament (KE) Nru 795/2004 għandu għalhekk jiġi emendat skond dan.

(8)    Il-miżuri previsti f'dan ir-Regolament huma skond l-opinjoni tal-Kumitat ta' Ġestjoni
       għall-Pagamenti Diretti,

ADOTTAT DAN IR-REGOLAMENT:

                                               Artikolu 1

Ir-Regolament (KE) Nru 795/2004 huwa emendat kif ġej:

(1)         L-Artikolu 21 huwa emendat kif ġej:

            (a)   Fil-paragrafu 1, jiżdied is-subparagrafu li ġej:

                  “Għall-investimenti tas-settur tal-banana, id-data         msemmija   fl-ewwel
                  subparagrafu għandha ttkun l-1 ta' Jannar 2007."

            (b)   Fil-paragrafu 2, jiżdied is-subparagrafu li ġej:
 ---pagebreak--- 984          MT             Il-Ġurnal Uffiċjali ta’ l-Unjoni Ewropea                5.12.2008

            “Għall-investimenti tas-settur tal-banana, id-data         msemmija    fl-ewwel
            subparagrafu għandha tkun l-1 ta' Jannar 2007."

      (c)   Fil-paragrafu 4, jiżdied is-subparagrafu li ġej:

            “Għall-kiri fit-tul fis-settur tal-banana, id-data         msemmija    fl-ewwel
            subparagrafu għandha tkun l-1 ta' Jannar 2007."

(2)   It-titolu tal-Kapitolu 6b huwa mibdul b'dan li ġej:

                             “Kapitolu 6 b
Integrazzjoni tal-pagamenti għat-tabakk, għaż-żejt taż-żebbuġa, għall-
                          qoton, u għall-ħops
 u l-appoġġ finanzjarju għall-pitravi, għall-kannamiela, għaċ-ċikwejra
              u għall-banana fl-iskema ta' ħlas waħdieni”

(3)   L-Artikolu 48c huwa emendat kif ġej:

      (a)   Fil-paragrafu 2, jiżdied is-subparagrafu li ġej:

            "Sabiex jiġi stabbilit l-ammont u d-determinazzjoni tad-drittijiet għall-
            pagament fil-qafas ta' l-integrazzjoni ta' l-appoġġ finanzjarju għall-banana fl-
            iskema tal-ħlas waħdieni, l-Artikoli 37 u 43 tar-Regolament (KE)
            Nru 1782/2003 għandu japplika suġġett għar-regoli stabbiliti fl-Artikolu 48d ta'
            dan ir-Regolament.

      (b)   Il-Paragrafu 4 huwa sostitwit b’dan li ġej:

            “4.   Skond kif ikun il-każ, l-Artikolu 41(2) tar-Regolament (KE) Nru
                  1782/2003 għandu japplika għall-valur tad-drittijiet għall-pagamenti
                  kollha li kienu jeżistu qabel l-integrazzjoni ta' l-appoġġ finanzjarju tal-
                  pagamenti tal-banana u/jew għall-prodotti tal-ħalib, u għall-ammonti ta'
                  referenza kkalkolati għall-appoġġ finanzjarju tal-banana u/jew il-prodotti
                  tal-ħalib.

      (c)   Fil-paragrafu 5, jiżdied is-subparagrafu li ġej:

            “Il-perċentwali ta' tnaqqis stabbilit minn Stat Membru skond l-Artikolu 42(1)
            tar-Regolament (KE) Nru 1782/2003 fl-ewwel sena ta' implimentazzjoni ta' l-
            iskema tal-ħlas waħdieni għandu japplika għall-ammonti ta' referenza tal-
            banana li jridu jiġu integrati fl-iskema ta' ħlas waħdieni.”

      (d)   Fil-paragrafu 7, jiżdied is-subparagrafu li ġej:

            “Sabiex jiġu stabbiliti d-drittijiet ta' pagament marbuta ma l-appoġġ finanzjarju
            tal-banana, l-ewwel sena ta' applikazzjoni ta' l-iskema tal-ħlas waħdieni
            msemmi fl-Artikoli 7(1), 12 sa 17 u 20 għandha tkun is-sena 2007."
 ---pagebreak--- 5.12.2008          MT              Il-Ġurnal Uffiċjali ta’ l-Unjoni Ewropea                         985

            (e)   Il-paragrafu 8 jiġi sostitwit b’dan li ġej:

                  "8.   Meta permezz tad-dħul ta' l-ammonti ta' referenza tal-banana u taz-
                        zokkor kkalkulati skond il-punt K u L ta' l-Anness VII għar-Regolament
                        (KE) Nru 1782/2003 ġewwa skema ta' ħlas waħdieni jitqajjem riskju li
                        jkun impossibbli li jitħarsu l-limiti ta' żmien stabbiliti fl-Artikolu 34 tar-
                        Regolament (KE) Nru 1782/2003 u l-Artikolu 12 ta' dan ir-Regolament,
                        l-Istati Membri għandhom jestendu dawk il-limiti ta' żmien b'xahar."

(4)         L-Artikolu 48d għandu jinbidel kif ġej:

            (a)   Il-paragrafu 1 huwa sostitwit b’dan li ġej:

                  “1.   Jekk il-bidwi ma kienx allokat jew ma xtarax drittijiet ta' pagament sa' l-
                        aħħar data għall-applikazzjoni għall-istabbiliment ta' drittijiet ta'
                        pagament għall-2006, hu għandu jirċievi drittijiet ta' pagament kkalkulati
                        skond l-Artikoli 37 u 43 tar-Regolament (KE) Nru 1782/2003 għall-
                        pagamenti għat-tabakk, għaż-żejt taż-żebbuġa u għall-qoton kif ukoll
                        għall-appoġġ finanzjarju għall-pitravi, għall-kannamiela u għaċ-ċikwejra.
                        Għaldaqstant, sabiex l-appoġġ finanzjarju għall-banana jiġi integrat fi
                        skema ta' ħlas waħdieni, is-sena għandha tkun l-2007.

                        L-ewwel subparagrafu għandu japplika ukoll meta l-bidwi ikun kera
                        permezz ta' drittijiet ta' pagament għall-2005 u / jew l-2006, u , għall-
                        għan ta' integrazzjoni ta' l-appoġġ finanzjarju tal-banana, u / jew għall-
                        2007"

            (b)   Fil-paragrafu 2, it-tieni subparagrafu huwa sostitwit bit-tieni u t-tielet
                  subparagrafi li ġejjin:

                  " Jekk il-bidwi ġie allokat jew xtara jew irċieva drittijiet ta' pagament sa' l-
                  aħħar jum għall-applikazzjoni għall-istabbiliment ta' drittijiet ta' pagament
                  għall-2007 fil-qafas ta' l-integrazzjoni ta' l-appoġġ finanzjarju tal-banana, il-
                  valur u l-għadd tad-drittijiet ta' pagament għandhom jiġu kkalkulati mill-ġdid
                  kif ġej:

                  (a)   l-għadd ta' drittijiet ta' pagament għandu jkun l-istess bħall-għadd ta'
                        drittijiet ta' pagament fis-sjieda tiegħu, miżjud bl-għadd ta' ettari stabbiliti
                        skond l-Artikolu 43 tar-Regolament (KE) Nru 1782/2003 għall-banana;

                  (b)   il-valur għandu jinkiseb billi s-somma tal-valur tad-drittijiet ta' pagament
                        tiegħu u l-ammont ta' referenza kkalkulat skond l-Artikolu 37 tar-
                        Regolament (KE) Nru 1782/2003 għall-appoġġ finanzjarju għall-banana
                        tiġi diviża bin-numru stabbilit skond il-punt (a) ta' dan il-paragrafu.

                  Id-drittijiet ta' pagament għas-set aside mhumiex se jitqiesu fil-kalkolu
                  msemmi fl-ewwel u t-tieni subparagrafu."

            (c)   Għandu jiżdied il-paragrafu li ġej:
 ---pagebreak--- 986            MT            Il-Ġurnal Uffiċjali ta’ l-Unjoni Ewropea               5.12.2008

              "5.   Sabiex l-appoġġ finanzjarju għall-banana jiġi integrat fi skema ta' ħlas
                    waħdieni, is-sena 2006 msemmija fil-paragrafi 3 u 4 sejra tiġi sostitwita
                    bis-sena 2007.

                                          Artikolu 2

Dan ir-Regolament għandu jidħol fis-seħħ fil-jum tal-pubblikazzjoni tiegħu f’Il-Ġurnal
Uffiċjali ta' l-Unjoni Ewropea.

Għandu japplika mill-1 ta’ Jannar 2007.

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

Magħmul fi Brussell, 17 ta’ April 2007.

                                             Għall-Kummissjoni
                                             Mariann FISCHER BOEL
                                             Membru tal-Kummissjoni